El termini per a la presentació dels formularis de sol·licitud és del 19 al 25 de novembre de 2019.
Al formulari de sol·licitud, degudament formalitzat, s'han d'adjuntar tants annexos com activitats es vulguin sol·licitar:
Al formulari de sol·licitud només es poden adjuntar 5 annexos, no obstant això, un cop tramitada la documentació de la sol·licitud de subvenció, es poden enviar la resta d'annexos i altra documentació mitjançant el formulari d'aportació de documentació.
A) Activitats de prevenció de la violència masclista i serveis d'atenció a les dones d'origen immigratori víctimes de violència masclista amb càrrec al fons del Pacte d'Estat contra la Violència de Gènere (de caràcter anual).
B) Activitats de prevenció de la violència masclista a l'àmbit de la intervenció comunitària amb càrrec al fons del Pacte d'Estat contra la Violència de Gènere (de caràcter anual).
C) Activitats de prevenció i d'actuació davant la violència masclista i serveis d'atenció a les treballadores víctimes d'assetjament sexual i per raó de sexe en l'àmbit laboral, amb càrrec al fons del Pacte d'Estat contra la Violència de Gènere (de caràcter anual).
D) Activitats de promoció de la igualtat de gènere i la prevenció de la violència masclista en l'àmbit infantil, adolescent i juvenil amb càrrec al fons del Pacte d'Estat contra la Violència de Gènere (de caràcter anual).
E) Activitats d'educació en el lleure vinculades a la igualtat de gènere i a la prevenció de la violència masclista en l'àmbit juvenil amb càrrec al fons del Pacte d'Estat contra la Violència de Gènere (de caràcter anual).
F) Activitats de prevenció, suport i lluita contra la violència masclista en l'àmbit familiar amb càrrec al fons del Pacte d'Estat contra la Violència de Gènere (de caràcter anual).
G) Projectes de manteniment de serveis i establiments de serveis socials en l'àmbit de la violència masclista amb càrrec al fons del Pacte d'Estat contra la Violència de Gènere:
G.1) Servei substitutori de la llar per a dones en situació de violència masclista i els seus fills i filles a càrrec (pis amb suport).
G.2) Servei d'intervenció especialitzada per a dones en situació de violència masclista i els seus fills i filles a càrrec.
Aquestes subvencions són compatibles amb qualsevol altre ajut del Departament de Treball, Afers Socials i Famílies, sempre que no s'indiqui el contrari expressament en les altres bases.
També són compatibles amb qualsevol altre ajut obtingut per l'entitat sol·licitant per a la realització de la mateixa acció procedent d'altres entitats públiques o privades, nacionals o internacionals, mentre no superi el cost total de l'acció que ha de desenvolupar l'entitat beneficiària.
Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent.
Concretament, s'admeten els següents:
La relació de centres emissors es pot consultar a la secció Certificats i signatures electròniques de la Seu electrònica de la Generalitat de Catalunya.
Un cop tramitada la documentació de la sol·licitud de subvenció amb els annexos corresponents, l'entitat pot presentar la resta de documentació detallada en els annexos específics mitjançant el formulari d'aportació de documentació.
El termini màxim per emetre i notificar la resolució és de sis mesos a comptar de la data de publicació de la convocatòria.
Transcorregut aquest termini, si no s'ha dictat i notificat una resolució expressa, la sol·licitud s'entén desestimada per silenci administratiu.
Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu es faran per mitjans electrònics.
Contra la resolució, que no exhaureix la via administrativa, les persones interessades poden interposar recurs d'alçada davant el mateix òrgan que la dicta o davant l'òrgan superior jeràrquic, que és l'òrgan competent per emetre resolució, en el termini d'un mes.